b'\n_START_ARTICLE_\nLado anklavas\n_START_SECTION_\nRaida\n_START_PARAGRAPH_\nTeritorija nuo seno buvo gyvenama daugiausia bari\xc5\xb3 gen\xc4\x8di\xc5\xb3, kurias Egipto chedivatas 1871\xc2\xa0m. \xc4\xafjung\xc4\x97 \xc4\xaf Ekvatorijos provincij\xc4\x85. Po 1884\xc2\xa0m. mahdist\xc5\xb3 sukilimo Sudane, Ekvatorija tapo nebekontroliuojama ir \xc4\x8dia \xc4\xafsitvirtino britai. Vykdydami derybas su Belgija d\xc4\x97l Afrikos dalyb\xc5\xb3, britai nusprend\xc4\x97 paskolinti didel\xc4\x99 dal\xc4\xaf Ekvatorijos ir Bahr al Gazalio Belgijos karaliui Leopoldui II, u\xc5\xbe tai mainais gaudami siaur\xc4\x85 teritorij\xc4\x85 rytiniame Konge. \xc5\xa0i britams buvo reikalinga tiesiant transkontinentin\xc4\xaf gele\xc5\xbeinkel\xc4\xaf i\xc5\xa1 Piet\xc5\xb3 Afrikos \xc4\xaf Egipt\xc4\x85. Belgijos ir Britanijos s\xc4\x85junga taip pat tur\xc4\x97jo neleisti pranc\xc5\xabzams \xc4\xafsitvirtinti Bahr al Gazalyje ir leisti atidaryti pietin\xc4\xaf front\xc4\x85 kovojant su Sudano mahdistais._NEWLINE_Belgams gautosios teritorijos buvo svarbios, nes taip jie pasiek\xc4\x97 Nilo up\xc4\x99. 1897\xc2\xa0m. jie prad\xc4\x97jo ekspansij\xc4\x85 \xc4\xaf \xc5\xa1iaur\xc4\x99, nor\xc4\x97dami u\xc5\xbeimti Bahr al Gazal\xc4\xaf. 1906\xc2\xa0m. tarp Britanijos ir Belgijos pasira\xc5\xa1yta nauja sutartis belgams paliko tik pietin\xc4\x99 teritorij\xc5\xb3 dal\xc4\xaf\xc2\xa0\xe2\x80\x93 Lado anklav\xc4\x85. Jau kitais metais belg\xc5\xb3 paj\xc4\x97gos i\xc5\xa1\xc4\x97jo i\xc5\xa1 Bahr al Gazalio._NEWLINE_1910\xc2\xa0m. britai atsi\xc4\x97m\xc4\x97 Lado enklav\xc4\x85 ir j\xc4\xaf padalino tarp dviej\xc5\xb3 \xc5\xa1ali\xc5\xb3. Pietin\xc4\x97 enklavo dalis tapo Ugandos protektorato dalimi, tuo tarpu \xc5\xa1iaurin\xc4\x97 prijungta prie Bahr al Gazalio provincijos.'